Den norske filmfestivalen i Haugesund

Den norske filmfestivalen i Haugesund blir arrangert i byen kvar haust. Festivalen er eit aksjeselskap som har Film & Kino, Rogaland fylkeskommune og Haugesund kommune som eigarar. Kronprins Haakon er høg beskyttar for festivalen og Liv Ullmann er ærespresident.Om festivalen på dei offisielle nettsidene Det blir vist filmar frå mange ulike land og Amandaprisen blir utdelt i tilknyting til festivalen.

Den fyrste filmfestivalen vart halden i Drøbak i 1973. Festivalen heldt fram i åra som fylgte, men flytte no rundt frå by til by i Noreg. Amandaprisen vart utdelt fyrste gongen i 1985, og filmfestivalen vart arrangert fast i Haugesund frå og med 1987.Festivalsjef Gunnar Johan Løvvik: Nordens Cannes for 40. gang. Frå festivalkatalogen, 2012 Dei seinare åra har også New Nordic Films vorte arrangert under festivalen. Dette er eit forum for auka internasjonal lansering av nye, nordiske filmar.Filmfestivalen sine nettsider om New Nordic Films

 Andre prisar 

I tillegg til Amandautdelinga blir det delt ut fleire prisar under festivalen. Desse er:

 Den norske filmkritikarprisen
 Gledessprederen
 Publikumsprisen
 Viaplay Nordiske Filmpris Haugesund
 The Norwegian International Film Festival and Liv Ullmann's Honorary Award
 Haugesund bys faun
 Andreasprisen 
 Arne Hestenes' journalistprisFilmfestivalen sine nettsider om festivalprisane

 Fotnotar 

Kategori:Filmfestivalar i Noreg
Kategori:Skipingar i 1973
Kategori:Kultur i Haugesund
Kategori:1973 i Noreg